FVC วิ่งเกือบ 10% โบรกฯ เชียร์ซื้อ
FVC วิ่งเกือบ 10% แรงสุดในรอบเกือบ 2 เดือน ล่าสุด ณ เวลา 15.33 น. อยู่ที่ 2.72 บาท บวก 0.24 บาท หรือ 9.68% สูงสุด 2.74 บาท ต่ำสุด 2.52 บาท ด้วยมูลค่าซื้อขาย 21.24 ล้านบาท ด้าน บล.ซีไอเอ็มบี (ประเทศไทย) แนะซื้อ
25 พ.ย. 2559

ผู้สื่อข่าวรายงานว่า ราคาหุ้น บริษัท ฟิลเตอร์ วิชั่น จำกัด (มหาชน) หรือ FVC โดย ล่าสุด ณ เวลา 15.33 น. อยู่ที่ 2.72 บาท บวก 0.24 บาท หรือ 9.68% สูงสุด 2.74 บาท ต่ำสุด 2.52 บาท ด้วยมูลค่าซื้อขาย 21.24 ล้านบาท ขณะที่ดัชนีตลาดหุ้นไทยโดยรวมบวก 0.51%

โดยราคาหุ้น FVC ปรับตัวขึ้นสูงสุดในรอบเกือบ 2 เดือน นับตั้งแต่ราคาปิดอยู่ที่ 2.76 บาท เมื่อวันที่ 6 ต.ค.58
ขณะที่ บล.ซีไอเอ็มบี (ประเทศไทย) ระบุในบทวิเคราะห์ แนะนำซื้อ FVC โดยมีแนวรับที่ 2.68 และ 2.64 เพื่อคาดหวังการปรับตัวเพิ่มขึ้นไปทดสอบแนวต้านที่ 2.84 และ 2.96 เป็นจุดขายทำกำไรในระยะสั้น STOP LOSS ถ้าราคาหุ้นปิดต่ำกว่า 2.56 ลงไป
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นค่อนข้างแข็งแกร่ง หลังจากเคลื่อนไหวออกด้านข้างเพื่อสร้างฐานใต้เส้นค่าเฉลี่ย 200 วัน แต่ปริมาณการซื้อขายค่อนข้างเบาบาง
ส่วน MACD ปรับตัวเพิ่มขึ้นเหนือเส้นค่าเฉลี่ยทดสอบระดับ 0 เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 60